Document ID: /roh_data/filtered/fineweb-2-filterrobots_roh.jsonl.gz/21151

La cumissiun d'economia dal Cussegl grond propona al parlament da sa participar a la cunvegna interchantunala revedida davart acquisiziuns publicas. La cumissiun beneventa l'armonisaziun sur tut ils trais palcs statals. Concret muntass l'armonisaziun ch'i dess las medemas prescripziuns per acquisiziuns publicas per chantuns, citads e vischnancas. Quai duai er pussibilitar da dar dapli pais a la qualitad empè da be al pretsch il pli bunmartgà. Sper quai duai l'armonisaziun er avair l'effect d'esser pli flexibel e digital puncto process da surdada e gidar da reducir la lavur administrativa.
Il Cussegl grond tracta en la sessiun da december questa fatschenta.